Presidenti Trump e cilëson Gjermaninë "peng" të Rusisë
Në ditën e parë të takimit të lartë vjetor të NATO-s, presidenti amerikan e kritikoi ashpër Gjermaninë. Sekretari i Përgjithshëm i NATO-s Stoltenberg reagoi ndaj kritikave.
Presidenti amerikan Donald Trump kritikoi publikisht dhe ashpër Gjermaninë në fillim të takimit të nivelit të lartë të NATO-s në Bruksel. Kritikat e zotit Trump i drejtoheshin mbështetjes së Gjermanisë ndaj një marrëveshjeje me Rusinë për gazin e Detit Baltik. ,” tha Presidenti Trump. Ndërkohë, gjatë dhe pas takimit, Sekretari i Përgjithshëm i NATO-s reagoi ndaj kritikave, duke theksuar se anëtarët e NATO-s kanë qenë në gjendje të punojnë së bashku, pavarësisht nga dallimet mes tyre: Shkëmbimi dramatik i fjalëve midis Presidentit Trump dhe zotit Stoltenberg vendosi tonin për atë që pritej të ishte një ditë e tensionuar takimesh me udhëheqësit e aleancës ushtarake. Zoti Trump pritet të vazhdojë të përplaset me aleatët e NATO-s për çështjen e shpenzimeve të tyre ushtarake gjatë takimit të nivelit të lartë, i cili vjen në një klimë marrëdhëniesh të tensionuara midis presidentit amerikan dhe aleatëve më të afërt të Shteteve të Bashkuara. REAGOJNË MERKEL, STOLTENBERG Kancelarja Merkel më vonë iu përgjigj kritikave të zotit Trump, duke thënë se Gjermania, një nga kontribuesit më të mëdhenj me trupa në misionet e NATO-s, është e lirë nga kontrolli rus që nga rënia e Murit të Berlinit. Ajo kujtoi rininë e saj në Gjermaninë Lindore të dominuar nga sovjetikët dhe tha se ishte "shumë e lumtur që sot vendi është i bashkuar në liri.” “Mund të themi se për shkak të kësaj, ne mund të hartojmë politikat tona të pavarura dhe të marrim vendimet tona të pavarura”, tha ajo. Nga ana e tij, Sekretari i Përgjithshëm Stoltenberg u tha gazetarëve se zoti Trump kishte përdorur një "gjuhë shumë të drejtpërdrejtë", por të gjithë aleatët e NATO-s janë dakord se kostoja e shpenzimeve të mbrojtjes duhet të bjerë mbi të gjithë.